సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మెగా హీరో సినిమాకు క్లాప్ కొట్టనున్న ఎన్టీఆర్!
టాలీవుడ్‌లో ఈమధ్య అప్పుడప్పుడు కొన్ని ఆసక్తికరమైన సన్నివేశాలు చోటుచేసుకుంటున్నాయి. అన్నింటికన్నా...
| Updated:
Jan 29, 2017, 09:51PM IST
టాలీవుడ్&zwnj;లో ఈమధ్య అప్పుడప్పుడు కొన్ని ఆసక్తికరమైన సన్నివేశాలు చోటుచేసుకుంటున్నాయి. అన్నింటికన్నా ముఖ్యంగా ఆ సన్నివేశాలే కొందరు హీరోల మధ్య ఐక్యత, వారి మధ్య వున్న చనువుని చాటిచెప్పేవి అయినప్పుడు అవి ఇంకా బాగుంటాయి. వారి అభిమానుల మధ్య కూడా ఐక్యత పెంచేవిగా ఆ దృశ్యాలు కనిపించినప్పుడు ఆ సంఘటనలకి కూడా మరింత ప్రాధాన్యత పెరుగుతుంది. ఇదిగో ఇక్కడ వినిపిస్తున్న ఓ టాక్ కూడా అటువంటిదే.
మెగా ఫ్యామిలీకే చెందిన యంగ్ హీరో సాయిధరమ్ తేజ్ కొత్త సినిమా రేపు లాంచ్ కాబోనుంది. బీవీఎస్ రవి డైరెక్ట్ చేయనున్న ఈ చిత్రం ముహూర్తం షాట్&zwnj;కి యంగ్ టైగర్ ఎన్టీఆర్ చీఫ్ గెస్ట్&zwnj;గా విచ్చేసి ఫస్ట్ క్లాప్ కొట్టనున్నాడని తెలుస్తోంది. రేపు సాయిధరమ్ తేజ్ చిత్రానికి ఎన్టీఆర్ క్లాప్ కొట్టనున్నారట అనే సంగతి కూడా ఇప్పుడు ఇంటర్నెట్&zwnj;లో ఓ హాట్ టాపిక్ అయ్యిందంటే... ఆ కాంబినేషన్&zwnj;కి వున్న ప్రాధాన్యత ఎటువంటిదో అర్థం చేసుకోవచ్చు. హీరోల మధ్య వర్గపోరు లేదని, అంతిమంగా తామంతా ఒకరికొకరు కలిసే వుంటామని నిరూపించే ఇటువంటి దృశ్యాలు ఆహ్వానించదగిన పరిణామాలు అనే అభిప్రాయం కూడా వ్యక్తమవుతోంది.
ఆమధ్య గౌతమిపుత్ర శాతకర్ణి చిత్రం ప్రారంభోత్సవానికి బాలయ్య బాబు సినీప్రముఖులు అందరినీ ఆహ్వానించడం, మొన్నీమధ్యే ఖైదీ నెంబర్ 150 ప్రీ రిలీజ్ ఫంక్షన్&zwnj;కి దాసరి నారాయణ రావు చీఫ్ గెస్ట్&zwnj;గా హాజరవడం, జనవరి ఫస్ట్ సెలబ్రేషన్స్ కోసం రామ్ చరణ్, మహేష్ బాబు తమ కుటుంబాలతో కలిసి ఫారిన్ టూర్ వెళ్లడం... ఇలా కొన్ని ఘటనల్ని ఆహ్వానించదగిన పరిణామాలుగా నెటిజెన్స్ చెప్పుకోవడం ఆసక్తిని రేకెత్తించింది.